**A Kunhegyesi Általános Iskola és Alapfokú Művészeti Iskola tanulói környezetének infrastrukturális megújulása**

**Kedvezményezett neve:** Karcagi Tankerületi Központ

**A projekt címe:** Kunhegyesi Általános Iskola és Alapfokú Művészeti Iskola tanulói környezetének infrastrukturális megújulása

**projekt azonosítószáma:** EFOP-4.1.3-17-2017-00301

**A szerződött támogatás összege:** 150 000 000 ft

**A támogatás mértéke:** 100%

**A projekt tervezett befejezési dátuma:** 2019.04.30.

Megújul a Kunhegyes, Dózsa György utca 38. szám alatt található Kunhegyesi Általános Iskola és Alapfokú Művészeti Iskola.

A fejlesztés szükségességét indokolja, hogy az intézmény székhelyén, ami a projekt megvalósítási helyszíne is, négy épület helyezkedik el, melyből 2 épület az 1920-as években épült (alsós épület, ebédlő), a felsős épület 1962-ben, a tornaterem és kiszolgáló helyiségei 1985-ben. Az épületek régi építésűek, aula, illetve nagyobb közösségi tér nem került kialakításra. 5 tanteremben parketta burkolat vár csiszolásra, lakkozásra. Három tanteremben és a felsős épület emeleti folyosórészen, illetve a nevelői szobában a linóleum cseréje szükséges. A pedagógusok rendelkezésre csak egy nevelői szoba áll, azonban a nevelőtestület kb. fele fér be egyszerre, nagy a helyhiány. Az alsós épületben a nyílászárók elavultak, nem jól záródnak, cseréjük indokolt. A tornaterem 478m2, felépítése óta semmiféle felújítás nem történt rajta. Padozata parketta, amely erősen kopott. A tornaterem és kiszolgáló helyiségeinek nyílászárói is megértek a cserére.

***A beruházás során megvalósuló főbb fejlesztések:***

- Vizesblokkok teljes felújítása

- Alsós és felsős épület padló burkolat cseréje

- A természettudományos tárgyak oktatását segítő tantermek korszerűsítése, eszközök beszerzése

- A nyelvoktatáshoz szükséges tantermek korszerűsítése, eszközök beszerzése.

- Tornaterem padlóburkolat

- Tornaterem épület kiszolgáló helyiségeinek elektromos hálózat korszerűsítése

- Tornaterem épület teljes energetikai korszerűsítése (homlokzati és lapostető hőszigetelés, nyílászáró csere, fűtéskorszerűsítés), Tornaterem kopolit üvegfal

- Projektarányos fizikai és infokommunikációs akadálymentesítés történik akadálymentesítési terv alapján

A projekttel megvalósulhat az elmaradott infrastrukturális állapotú iskola fejlesztése, illetve biztosított lesz az intézményben az iskolai nevelés-oktatás alapfeladatainak ellátását támogató környezet. A fejlesztés a megfelelő infrastrukturális háttér kialakításával hozzájárul, hogy az állami fenntartású köznevelési intézményben megelőzhető legyen az intézmény tanulóinak lemorzsolódása, és hogy végzettség nélkül hagyják el az intézményt.